open-index/open-wikipedia-markdown huggingface dataset:
מבצע פולי

**מבצע פולי** (**Operation Polly**) היה פעולת הפינוי הראשונה של אזרחים בריטים מארץ ישראל לקראת סוף המנדט הבריטי.

בשנת 1946 התגברו פעולות המאבק המזוין של היישוב וארגוני המחתרת נגד שלטונות המנדט הבריטי. כוחות ההגנה והפלמ"ח תקפו את משטרות גבעת אולגה, שפרעם, כפר ויתקין ושרונה, פוצצו את מתקן הרדאר בחיפה וחיבלו באוניות הגירוש שהובילו את המעפילים שנתפסו לקפריסין, האצ"ל והלח"י תקפו את שדות התעופה תל נוף, קסטינה, כפר סירקין ולוד וביצעו את ההתקפה על משטרת רמת גן ושיא פעולתם היה פיצוץ מלון המלך דוד. לאחר תלייתו של דב גרונר ב-1 בינואר 1947 נוכחו הבריטים לראות כי ביטחונם בארץ עשוי להתערער. ב-31 בינואר 1947 הודיעו שלטונות המנדט על הקמת "אזורי ביטחון" מבוצרים בערי הארץ (שכונו בפי אנשי היישוב "בווינגרד" על שמו של שר החוץ הבריטי ארנסט בווין) והכריזו על מבצע לפינוי הנשים והילדים של פקידי הממשל המנדטורי ושל גברים ששירותם אינו חיוני, מן הארץ. למבצע קראו הבריטים בשם מבצע פולי. כל הנכללים בקטגוריות אלו נדרשו לעזוב את הארץ ופינויים החל ב-31 בינואר 1947.

בתחילת המבצע רוכזו אלפי גברים, נשים וילדים בריטים במחנות מעבר בצריפין ובחיפה. חלקם הביעו את אי שביעות רצונם מן הפינוי הכפוי. 1,400 מן המפונים יצאו את הארץ ברכבות למצרים בדרכם לבריטניה. כ-500 מהם הוטסו למצרים במטוסי הליפקס של חיל האוויר המלכותי מבסיס האוויר בעקרון (כיום בסיס חיל האוויר הישראלי תל נוף). הנציב העליון אלן קנינגהם הגיע לבסיס כדי להפרד מן המפונים. אחרים טסו במטוסים אזרחיים משדה התעופה בלוד ללונדון. הפינוי הושלם עד 3 בפברואר 1947. אלו מבני המשפחות שהיו להם קרובים במצרים הורשו להישאר בה. פקידים בריטים שרצו למנוע את משלוח נשיהם וילדיהם מן הארץ העבירו אותם ללבנון עד יעבור זעם. אחרים הסתירו את נשיהם וילדיהם בבתים של אזרחים יהודים וערבים.

בראשית חודש יוני 1947 החליטה ממשלת המנדט להתיר את שובן ארצה של בנות הזוג המקומיות של הפקידים הבריטים, יהודיות וערביות וילדיהן. באמצע יולי הרחיבה ממשלת המנדט את ההיתר לחזור לארץ וכללה בו גם נשים בריטיות וילדיהן.
 
כשנתברר למשפחות הפקידים הבריטים שהועברו ללבנון אותם ללבנון כי שהייתם מתארכת והמצב בארץ לא חזר לקדמותו, נאבקו המפונים על החזרתם לארץ ו-17 מן הנשים והילדים החלו בראשית ספטמבר 1947 לקיים שביתת שבת במחנה צבאי נטוש בצד הלבנוני של הגבול ליד ראש הנקרה. בעליהן שנותרו בארץ הגישו עתירה להשבתן והעניין הגיע עד למשרד המושבות בלונדון ולבסוף ב-30 בספטמבר 1947 הוחלט להתיר לאלו מן המפונים הרוצים בכך, שנמצאו בבריטניה ובכל מקום אחר לשוב לארץ ישראל. בכללם היו הנשים והילדים ששהו בלבנון. הקבוצה הראשונה של 20 מן השבים הגיעה לנמל חיפה ב-4 בנובמבר 1947 על סיפון הספינה קורינתיה. בעיתונות הובעה הסברה כי ההיתר לשוב לארץ נועד להראות כי הבריטים אינם עומדים להסתלק מארץ ישראל. 

מבצע פולי היה האקורד הראשון של עזיבת הבריטים את ארץ ישראל. בסופו של דבר לקראת הכרזת העצמאות עזבו אנשי הצבא והממשל הבריטים ובני משפחותיהם את הארץ. הנציב העליון אלן קניגהם עזב את הארץ ב-14 במאי 1948. כוחות צבא קטנים נשארו עדיין במובלעת במפרץ חיפה עד ל-30 ביוני 1948, מועד בו עזבו את הארץ והדגל הבריטי - היוניון ג'ק הורד מהתורן בנמל חיפה ונכנסו אליו חיילי חיל הים הישראלי. אחרון העוזבים היה הגנרל מקמילן. בזאת בא הקץ על 31 שנות השלטון הבריטי בארץ ישראל.

## קישורים חיצוניים
*על המבצע בשבועון טיים.
*"הפינוי". באתר בריטי
*  פינוי אזרחים בריטיים במבצע פולי, ארכיון הסרטונים של AP

פולי
קטגוריה:1947 בארץ ישראל
אדם שימפנזה

ממוזער **אדם שימפנזה** (באנגלית: **Humanzee**) הוא כינוי לאפשרות התאורטית שייווצר הומיניד כתוצאה מזיווג של אדם ושימפנזה. לא ידוע בוודאות אם היה מקרה כזה ואם זיווג כזה אפשרי, אך ניסויים שנערכו בתחילת המאה ה-20 לא הניבו פרי.

## סבירות
לאדם 46 כרומוזומים, בעוד לשימפנזה ולקופי האדם האחרים 48 כרומוזומים. ההבדל נוצר כשבמהלך האבולוציה של אבות האדם התאחו שני כרומוזומים (תוך ששרידי טלומר וצנטרומר נותרו בכרומוזום המאוחד). פרט להבדל במספר הכרומוזומים יש דמיון רב בין הכרומוזומים של בני אדם לקופי אדם – כרומוזומים 6, 13, 19, 21, 22 ו-X זהים בכל קופי האדם וכרומוזומים 3 ,11, 14, 15, 18, ו-20 תואמים בין גורילה, שימפנזה ואדם. הדמיון בין שימפנזה לאדם גדול יותר וכולל את כרומוזום 1, חלקים מכרומוזום 2, 5, 7, 8, 9,10, 12, 16 וכרומוזום Y. מידת הדמיון הכרומוזומלי והבדל דומה במספר הכרומוזומים קיים בקרב מיני סוסים ובקבוצת מינים זו הוא מאפשר לפעמים התרבות בין שני מינים אבל הצאצא יהיה עקר באופן כמעט ודאי, כיוון שמספר הכרומוזומים של בן הכלאיים יהיה 47, מספר אי-זוגי שלא מאפשר התרבות. בדומה לפרד, בעל 63 הכרומוזומים, שהוא תוצר הכלאה בין סוסה (64 כרומוזומים) לחמור (62 כרומוזומים). 
 
בשנת 1977 הוכיח החוקר ג'יי מייקל בדפורד שתאי זרע אדם עוברים את קליפת הביצית של גיבון (Hylobates lar) הן במבחנה (in vitro) והן בגוף (in vivo); לעומת זאת, זרע אנושי אפילו לא נצמד לביצית של פרימטים שאינם קופי אדם כדוגמת בבונים או קופי רזוס. נראה אפוא שבהומינידיים, המשפחה שאליה משתייך השימפנזה, תא הזרע תואם לביצית. על אף זאת, לא הוכח שזיווג כזה עשוי להניב היריון.

## עדויות גנטיות
בעקבות מחקר גנטי השוואתי של אדם ושימפנזים, הועלתה השערה כי חילופי גנים בין אבות האדם ואבות השימפנזה נמשכו כ-1.2 מיליון שנה לאחר הפיצול בין המינים שחל לפני כ-7 מיליון שנים. הדמיון בין כרומוזומי X מצביע על פיצול מאוחר יותר מזה המחושב לפי קצב הצטברות השינויים בחלקים אחרים של הגנום ועל פי ממצאי מאובנים. צאצאים זכרים של הכלאות מעין אלו היו ככל הנראה עקרים אך הנקבות פוריות.

## ניסוייו של איליה איוואנוביץ' איוואנוב
בשנים 1924–1930 ניסה החוקר הרוסי איליה איוואנוב, שפיתח את טכניקת ההזרעה המלאכותית בסוסים, לזווג בין אדם לשימפנזה, אך לא הגיע לתוצאות ממשיות. איוואנוב הציג את רעיון השימוש בהזרעה מלאכותית לקבלת בן-כלאיים בין אדם לקוף כבר בקונגרס העולמי לזואולוגיה בשנת 1910. בשנת 1924 הצליח להשיג שלוש נקבות שימפנזה פוריות אותן ניסה, ללא הצלחה, לעבר בזרע אנושי. ניסויים אלו, במימון הממשלה הסובייטית, נערכו בשלוחה של מכון פסטר בגינאה הצרפתית. איוואנוב השתמש בזרע של גברים מקומיים מתוך הנחה שאפריקנים קרובים יותר גנטית לשימפנזים מאירופאים. בעקבות הכישלון באפריקה, הוא חזר למכון מחקר בגאורגיה עם 20 שימפנזים. שם, בשנת 1927, ערך ניסוי בעזרת חמש מתנדבות אנושיות לניסוי הזרעה בזרע שימפנזה ואחר כך בזרע אורנגאוטן אך כשל גם בכך. בשנת 1930 נאסר ונשלח לגלות בקזחסטן, שם עבד כווטרינר עד מותו בשנת 1932.

## קישורים חיצוניים
* 
*רן לוי, אדם שימפנזה, חלק א', חלק ב', בפודקאסט "עושים היסטוריה"

## הערות שוליים

קטגוריה:בעלי חיים בדיוניים
קטגוריה:כלאיים אינטרגנטיים
אולם זיסמן

**היכל הספורט העירוני זיסמן** הוא אולם ספורט רב תכליתי המשמש למשחקי הבית של קבוצות הכדורסל של הפועל רמת גן גבעתיים, קבוצת הגברים וקבוצת נשים של מכבי עירוני רמת גן, וכן את משחקי קבוצות הכדוריד של הפועל רמת גן. בעבר שיחקה באולם גם קבוצת הכדוריד של מכבי ארזים רמת גן, אך לה נבנה אולם משלה בצפון העיר, אולם אהל שם.

## היסטוריה

תוכנית להקמת אולם ספורט עם 2,000-4,000 מקומות, על שמו של שלום זיסמן, עלתה כבר בשנת 1970. האולם היה אמור להיות חלק ממרכז ספורט בקרבת אצטדיון רמת גן. באוגוסט 1972 נחתם הסכם להקמת חברה שתקים את מרכז הספורט והסכם להקמת המרכז נחתם באוקטובר 1972. האולם היה אמור להיות מוכן לקראת המכביה התשיעית ביולי 1973. אולם הקמת האולם התעכב במשך שנים ואבן פינה לאולם הונח רק בתחילת שנות ה-80 ועד שנת 1989 נבנה רק חלק מהמרתף. בשנת 1991 הבטיח צבי בר שהאולם יוקם תוך שלוש שנים. 

בתחילת שנות ה-90, לאור ההתעכבות של הקמת האולם ליד אצטדיון רמת גן, הוקם אולם זמני עם 1,200 מושבים ליד אצטדיון וינטר.

ב-2019 האולם אירח ביחד עם היכל קבוצת שלמה את אליפות אירופה בכדורסל עד גיל 20 2019.
ב-2020 היה אמור לארח את אליפות אירופה בכדורסל לצעירות עד גיל 20 דרג ב' שבוטלה.

## המבנה
האולם הכיל 1,150 מקומות ישיבה ביציע אחד גדול. בקיץ 2013 החל האולם לעבור שיפוץ בו הוחלף הפרקט, שופצו החללים השונים במבנה האולם ונוספו מושבים ניידים הניתנים לפריסה סביב המגרש מלבד הטריבונה הקבועה שמכילה 800 מקומות וחודשה. האולם יכול להכיל עד 1,500 צופים בכדורסל כשנפרסים טריבונות זמניות סביב המגרש (מאחורי הסלים ומאחורי ספסלי השחקנים) או 1,150 צופים כשמשתמשים רק בטריבונה המרכזית. במשחקי כדוריד יכול להכיל רק כ-800 צופים.

האולם ממוקם בסמוך לאצטדיון וינטר בדרך הטייסים 85 ברמת גן. האולם נקרא על שמו של שלום זיסמן, חבר הכנסת לשעבר ויו"ר הוועד האולימפי ואביו של כדורסלן העבר, שמואל זיסמן.

## קישורים חיצוניים

* מפרט האולם - באתר עירית רמת גן

## הערות שוליים

זיסמן
קטגוריה:רמת גן: אצטדיונים ומתקני ספורט
קטגוריה:קצרמר ספורט בישראל
קטגוריה:הפועל רמת גן גבעתיים (כדורסל)
מבצר סנט מייקל

שמאל|ממוזער|250px|שרידיו של מבצר סנט מייקל הראשון באיל-פונטה
שמאל|ממוזער|250px|שרידיו של מבצר סנט מייקל השני לחופי ערוץ המספנה
**מבצר סנט מייקל** (מלטית **Forti San Mikiel**; אנגלית **Fort Saint Michael**) הוא שמם של שני מבצרים שונים שהקימו ההוספיטלרים על חצי האי הקטן עליו שוכנת כיום העיר סנגלאה במלטה.

המבצר הראשון בשם זה הוקם בין השנים 1551 ל-1565 ב"איל-פונטה" שבקצהו הצפון-מערבי של חצי האי, והוא השקיף על הנמל הגדול. בעת המצור הגדול ששמו העות'מאנים על מלטה בשנת 1565, התבססה הגנתם של ההוספיטלרים על שלושת מבצריהם שלחופי הנמל הגדול - מבצר סנט מייקל, מבצר סנט אלמו (כיום בוולטה) ומבצר סנט אנג'לו בבירגו. המבצר הותקף על ידי העות'מאנים ושימש כזירה לקרבות קשים ועקובים מדם; הוא שרד את המצור, אך ספג נזקים כבדים. שרידיו של מבצר זה נותרו בגני איל פונטה. 

לאחר המצור והקמתה מחדש של העיר, הוסב השם "מבצר סנט מייקל" או "סוללת סנט מייקל" אל מערך הביצורים בצידה הדרום-מזרחי של העיר, היינו בבסיסו של חצי האי הפונה אל היבשה. מבצר זה נהרס במספר שלבים החל במאה ה-19 כדי לפנות מקום למספנה, ובמאה ה-20 לבית ספר. המבצר נפגע באורח קשה בהפצצות האוויריות על מלטה בזמן מלחמת העולם השנייה, וכיום נותרו ממנו שרידים בלבד.

## קישורים חיצוניים

קטגוריה:מלטה: היסטוריה
סנט מייקל
קטגוריה:סנגלאה
קטגוריה:מלטה: מבנים שנפגעו במלחמת העולם השנייה
העמק דבר

ספר **העמק דבר** הוא פירוש על התורה ומגילת שיר השירים בדרך פשוטו של מקרא שחיבר הרב נפתלי צבי יהודה ברלין ("הנצי"ב מוולוז'ין").

## כתיבת הספר
הספר נכתב על פי שיעורים שהיה מעביר הנצי"ב בכל יום בישיבת וולוז'ין על פרשת השבוע כפי שמעיד המחבר בהקדמת ספרו:

### הוצאה לאור
בשנת תרל"ט התחיל המחבר להפוך את השיעורים שמסר בעל פה לפירוש כתוב וסדור, ובעיקר איתר את המקורות לחידושיו.

ההוצאה הראשונה יצאה לאור בווילנה בשנים תרל"ט–תר"ם.

### הוצאה שנייה לאור
המחבר המשיך לחדש בפירושו לתורה גם אחרי ההוצאה לאור. ומספר כי .

את ההוספות שהיו לו כתב המחבר על גבי עותק של הספר, והוספות אלה הודפסו בהוצאה השנייה של העמק דבר. הוצאה זו יצאה לאור בשנת תרצ"ח על ידי בנו, הרב מאיר בר-אילן בירושלים. הוספות אלה נוספו כנספח בסופו של כל חומש, בסה"כ כ-1,500 הוספות.

## תוכן הספר
הספר מפרש על דרך הפשט, מעמיק ומנתח כל אות, ניקוד ודגש הנראים מיותרים ולמד מתוכם את דרשות חז"ל שבעומק הפשט.

הספר כולל הקדמות לכל חומש מחמשה חומשי תורה (נקראות בלשונו "פתיחה"). בהקדמות אלה עומד הנצי"ב על מהותו העיקרית של הספר, ועל שמו בפי חכמינו. כך כתב למשל שספר בראשית נקרא בפי הנביאים "ספר הישר", משום שמסופר בו על האבות שהצטיינו בכך שהיו ישרים בהליכות העולם.

הנצי"ב כתב כהרחבה לספר את ביאור "הרחב דבר" המסביר ומרחיב את פירוש הפשט ומראה את בירור הפשט מתוך מקורות שונים כגון הנביאים, כתובים ומדרשי חכמים.

## לקריאה נוספת
* שמריה גרשוני, **[https://www.machonso.org/hamaayan/?gilayon=26&id=947 על כתיבת 'העמק דבר' ועל פירוש 'חסידיך']**, המעין 202, תמוז ה'תשע"ב
* אלקים נסים, **העמק דבר לנצי"ב: מידות וכלים בפרשנות הפשט**, מכללת מורשת יעקב, רחובות תשס"ד
* הרב משה הולשטיין, **משנתו התורנית של הנצי"ב מוולוז'ין**, אסיף

## קישורים חיצוניים

* 
* 
* העמק דבר, מבואר ומפורש, עם מראי מקומות בידי מרדכי יעקב בן הרב יהודה קופרמן. באתר היברובוקס – חלק א, חלק ב, חלק ג, חלק ד, וחלק ה
* 
* 
* ד"ר אביגיל ראק, **[https://www.etzion.org.il/he/הנציב-0 הנצי"ב]**, באתר VBM ישיבת הר עציון
* 
* פירוש העמק דבר, על פרשיות נבחרות מספר בראשית, שיעורים מוקלטים מפי הרב חיים כץ
* 
* 

## הערות שוליים

קטגוריה:פירושי התנ"ך
קטגוריה:ספרי 1879
קטגוריה:ישיבת וולוז'ין
רומח אש

ממוזער|הציור הקדום ביותר הידוע כיום, שמופיע בו רומח אש.

**רומח אש** הוא כלי ירייה שהומצא בסין, בין ראשוני כלי הנשק החמים בהיסטוריה.

## תיאור
רומח אש הקדום היה נשק דמוי רומח, שכלל רומח סיני מסורתי, שמחוברת אליו שפופרת מלאה באבק שרפה וקליע. ברגע הירייה, הרומח היה משחרר קליע קטן או חץ מורעל יחד עם הלהבה. 

טווח הירי של רומח אש היה מטרים בודדים, בהיותו נשק מחובר לרומח מסורתי, היה זה כלי נשק קצר טווח, כאשר מטרת הירי נועדה לספק עדיפות בקרב פנים אל פנים. 

תוך תקופה קצרה, ראו הממציאים את הערך של שפופרת אבק השריפה, ותכננו רומח אש בנפרד מהרומח המסורתי. 

דיאגרמות, איורים וספרים מהמאה ה-10, מראים רומח אש בשימוש צבאי, אבל השימוש היעיל ביותר ברומח אש היה בתחילת עד אמצע שושלת סונג, כאשר פלשו עמי הצפון לתוך סין. 

כלי הנשק קצרי טווח האלו, שנועדו לשימוש חד פעמי היו פעמים רבות מוחזקים ליד חומות העיר, ונתנו למגנים הסינים עדיפות טקטית ופסיכולוגית, במיוחד בעת שנורו בצרורות. הם היו כלי נשק אידיאליים נגד אויבים המנסים לפרוץ את חומות העיר, ועזרו להחזיק את האויבים מעבר לשער העיר.

## היסטוריה

רומחי האש הראשונים נראו בסין במהלך המאה ה-10, ועד שנת 1260 לערך הם כבר התפתחו למגוון רחב של צורות ושימושים. למרות שהם בדרך כלל מוזכרים בשימושם של איכרים מורדים, חיילי צבא סדירים בתקופת שושלת סונג (960 - 1279) גם השתמשו בהם. הם היו זולים ונפוצים, והיו בשימוש כמה מאות שנים, ונשארו בשימוש זמן רב לאחר שושלת מינג (1368 - 1644). פיתוח אבק שרפה עבור רומחי אש, איכותי מספיק שיהיה ביכולתו לפצוע ואף להרוג על ידי הקליע, היו צעד מפתח בפיתוח רובים אמיתיים. כלי הנשק הזה סלל את הדרך עבור פיתוחים נוספים של כלי נשק מבוססים על אבק שרפה, והוא האב הקדמון הישיר של הרובים, התותחים המודרניים והרקטה.

נשק דומה לרומח אש חזר לפעולה במלחמת העולם השנייה. במלחמה זו המציאו היפנים נשק נ"ט לשימושו של המתאבד. רימון נ"ט בעל ראש קרב גדול חובר למוט במבוק ארוך ושימש לניגוח כלי משוריין על ידי החייל שהיה אמור להסתער עליו. השימוש בכלי נשק זה נעשה לקראת סוף המלחמה כשהיפנים היו נואשים וניסו כל אמצעי לחימה שיכול היה לתת מענה ולו גם חלקי נגד העדיפות המספרית והטכנולוגית של בעלות הברית.

## קישורים חיצוניים

* מידע על רומחי אש

## הערות שוליים

קטגוריה:כלי ירייה
קטגוריה:סין: היסטוריה
קטגוריה:סין: המצאות
אודי בן-משה

**אודי בן משה** (נולד ב-28 בספטמבר 1966) הוא במאי תיאטרון ושחקן תיאטרון ישראלי.

## ביוגרפיה
בן משה נולד ברמת השרון. למד בתיכון לאמנויות תלמה ילין. בילדותו שיחק שתי עונות בתיאטרון אורנה פורת לילדים ולנוער.

את שירותו הצבאי עשה בן משה בתיאטרון צה"ל, ולאחר מכן סיים את הסטודיו למשחק ניסן נתיב. בשנת 1994 זכה במלגה ע"ש שרגא פרידמן. כמו כן, השתתף יחד עם מירב גרובר בפסטיבל עכו 1994, במחזה "הסיפור העצוב שלא יאמן על ארנדירה התמה וסבתה האכזרית", עיבוד לסיפור מאת גבריאל גרסיה מרקס, שכתב וביים ראובן קלינסקי.

לאחר סיום לימודיו, שיחק בן משה כשש שנים בתיאטרון חיפה, וערך הופעות בפסטיבל תיאטרון קצר, צוותא, תל אביב, ובפסטיבל עכו.

בשנת 2003 החל לעבוד כבמאי בתיאטרון מרכזי בישראל. הוא זכה בפרס הצגת הפרינג' של השנה על בימוי ההצגה "נוימן- אגדת חיילים" בתיאטרון תמונע.

ההצגה המרכזית הבאה שביים הייתה "שיץ" מאת חנוך לוין, שהועלתה בסטודיו לאמנויות התיאטרון של יורם לוינשטיין. כשעבד על ההצגה, נפגש לראשונה עם קרן פלס, איתה שיתף פעולה בכמה וכמה הצגות עתידיות עליהן עבד.
בן משה המשיך לביים בתיכון א' לאמנויות תל אביב, תיאטרון אורנה פורת לילדים ולנוער, ובסטודיו למשחק ניסן נתיב.

בשנת 2006 עבד בן משה לראשונה כבמאי בתיאטרון החאן הירושלמי, כשביים את "הקיץ" מאת רומן וינגרטן ואת החולה המדומה מאת מולייר בבימוי אודי בן משה בתרגום נסים אלוני תעלולי סקפן והנסיכה האמריקאית.

בשנת 2007 עבד בתור במאי משנה בהצגה בתיאטרון החאן, בשם המצליחים- מאת מיכאל גורביץ' ודניאל לפין.

את פריצתו בחאן, שהובילה לבחירתו כבמאי הבית של התיאטרון, עשה כשביים בשנת 2007 את ההצגה "נישואים" מאת ניקולאי גוגול.

בשנת 2007 החל בן משה ביים את הרטיטי את לבי מאת חנוך לוין עבור תיאטרון הקאמרי. בהצגה הזו חזר לשתף פעולה עם קרן פלס, שכתבה את המוזיקה של ההופעה.
ההצגה זכתה להצלחה, וקיבלה שישה פרסים בטקס חלוקת פרסי האקדמיה הישראלית לתיאטרון לשנת 2008: פרס הצגת השנה פרס המחזאי לחנוך לוין, אותו קיבלה אלמנתו, פרס הבמאי לאודי בן משה, פרס השחקן לרמי ברוך בתפקיד למקה, פרס שחקנית המשנה ופרס מלחין השנה לקרן פלס. ביים את הנפש הטובה מסצ'ואן עליה זכה בפרס במאי השנה ופרופסור שמעון זנדבנק זכה כמתרגם השנה.

בדצמבר אותה שנה עלתה "אילוף הסוררת" מאת ויליאם שייקספיר בתיאטרון בית ליסין בבימויו. ההצגה זכתה בפרס "הקומדיה של השנה".

ביוני 2015 עלה בתיאטרון הקאמרי המחזה של מולייר גם הוא באצילים בבימויו של בן משה.

ב-2017 ביים בתיאטרון הקאמרי את "כטוב בעיניכם" בתרגומו של דן אלמגור.

בשנת 2018 נבחר למנהל האמנותי של תיאטרון החאן.

## קישורים חיצוניים

* 
* 
* 
* 
* 
* 
* 
* 

## הערות שוליים

קטגוריה:זוכי פרס רוזנבלום
קטגוריה:זוכי פרס התיאטרון הישראלי
קטגוריה:שחקני תיאטרון ישראלים
קטגוריה:בוגרי תיאטרון צה"ל
קטגוריה:בוגרי תלמה ילין
קטגוריה:בוגרי הסטודיו למשחק ניסן נתיב
קטגוריה:סגל הסטודיו למשחק ניסן נתיב
קטגוריה:ישראלים שנולדו ב-1966
מבצר סנט אנג'לו

שמאל|ממוזער|250px|מפת הנמל הגדול ונמל מרסמשט
**מבצר סנט אנג'לו** (במלטית: **Forti Sant’Anġlu**; באנגלית **Fort St. Angelo**) הוא מבצר השוכן בקצה המערבי של העיר בירגו במלטה וצופה אל הנמל הגדול. אורכו של המבצר כ-220 מטרים מדרום-מזרח לצפון מערב ורוחבו כמאה מטרים. בינו לבין יתר חלקיה של בירגו מפרידה תעלה שמעליה שני גשרים, ואשר נחפרה בידי האבירים ההוספיטלרים.

לא ידוע בוודאות מתי הוקם המבצר, אך לפי האגדה ניצב במקום מקדש פיניקי ורומי אחריו. במאה ה-9 כבר עמד במקום מבנה מבוצר. במאות ה-14 וה-15 שלט כתר אראגון במלטה והמבצר, ששימש כמעוזם של השליטים הפאודלים של האי, נודע בשם "קסטליו א מארה" או "קסטרום מאריס" (Castello a Mare או Castrum Maris - "המבצר ליד הים"). 

כאשר ההוספיטלרים הגיעו למלטה בשנת 1530, הם קבעו את בירגו כמעוזם, והמבצר היה למקום משכנו של הגראנד מאסטר. ההוספיטלרים חזקו ובצרו את המבצר, והוא עמד בהצלחה במצור הגדול שהטילו העות'מאנים על האי בשנת 1565, עת שימש כמפקדתם הראשית של האבירים. לאחר המצור הקימו ההוספיטלרים את העיר ולטה מעברו האחר של הנמל הגדול, וקבעו בה את מרכזם ב-1571. ביצורי המבצר חוזקו בסוף המאה ה-17, והוקמו בו ארבע סוללות ארטילריה במפלסים שונים. הבריטים קבעו את מפקדת זירת הים התיכון של הצי הבריטי במבנה בין השנים 1912-1979. ב-1998 העניקה ממשלת מלטה את הקומה העליונה במבצר, כולל קפלת אנה הקדושה, למסדר ההוספיטלרי, וזאת למשך 99 שנים. בחודשי הקיץ נערכים במבצר מופעי מוזיקה.

## קישורים חיצוניים

* אודות המבצר באתר העיר בירגו
* ביצורי בירגו באתר העיר
* המבצר באתר לשכת התיירות של מלטה

קטגוריה:ערכים שבהם תבנית בריטניקה אינה מתאימה
קטגוריה:מלטה: היסטוריה
סנט אנג'לו
קטגוריה:בירגו
קטגוריה:מלטה: מבנים שנפגעו במלחמת העולם השנייה
הקרב על נהר סיט

**הקרב על נהר סיט** היה קרב בין הכוחות הרוסים לבין הכוחות המונגולים שהתרחש ב-4 במרץ 1238 והסתיים בניצחון מונגולי.

בשנת 1237 הכוחות המונגולים בראשות באטו חאן פלשו לשטחים של הנסיכויות הרוסיות בצפון-מזרח. העיר הגדולה הראשונה שעמדה במצור הייתה ריאזן. לאחר מצור קשה, ב-21 בדצמבר 1237 העיר נפלה בידי המונגולים. לאחר קרב קולומנה ונפילת העיר ולדימיר הכוחות המונגולים התפצלו. רוב הכח התחיל בהתקדמות לכיוון דרום-מזרח והיתר, בראשות בורולדאי, התקדמו לכיוון הערים לחופי הוולגה.

הנסיך יורי השני הסתתר ביערות עם הכוחות שנשארו והמתין להגעת כוחותיו של אחיו, נסיך קייב.

כאשר הכוחות המונגולים התקרבו, הכוחות הרוסים לא היו מוכנים לקרב למעט כוח קטן יחסית בהיקף של 3,000 לוחמים. כתוצאה מכך, הכוח כותר, רובו נהרג בקרב או נלקח בשבי. הנסיך עצמו נהרג וראשו נשלח למחנה של באטו ח'אן. ככל הנראה לאור היקף האבדות, המונגולים לא המשיכו בהתקדמות לכיוון נובגורוד. גרסה אחרת טוענת שההתקדמות לכיוון נובגורוד נפסקה בגלל האדמה הבוצית באזור זה בעונה זו של השנה שהקשתה על הפרשים המונגולים.

לאחר הקרב למעשה הסתיימה התנגדות מאורגנת של הרוסים למונגולים בנסיכויות בצפון-מזרח. תפקיד נסיך ולדימיר הועבר ליארוסלאב השני, שהכיר בעליונות של הח'אן הגדול המונגולי.

## קישורים חיצוניים
* תיאור הקרב (ברוסית)

קטגוריה:נסיכות ולדימיר
קטגוריה:רוסיה: קרבות
סיט
קטגוריה:הפלישה המונגולית לאירופה
קורא המחאות

**קורא המחאות** הוא התקן קלט המסוגל לקרוא את הפרטים המזהים המופיעים בחלק התחתון של המחאה. פרטים מזהים אלה, הכוללים את זיהוי הבנק, הסניף, מספר החשבון ומספר המחאה, מודפסים על גבי ההמחאה בדיו מגנטי,  כלומר דיו המכיל חלקיקים מגנטיים הניתנים לקריאה על ידי המכשיר. מסיבות אלו לא ניתן לקרוא צילום של המחאה, אלא רק את ההמחאה המקורית. 

יתרונות הדפסה זו, בהשוואה לברקוד למשל, הם שהדפסה זו קריאה גם לבני אדם, משום שהתווים נראים כמו ספרות רגילות. בנוסף, כל דיו רגיל (דיו של עט רגיל למשל) שנמצא על הדיו המגנטי אינו מפריע לקריאת הכיתוב, ולכן אין בעיה כאשר החתימה נכתבת גם על ההדפסה בדיו מגנטי.

הגופנים העיקריים שבשימוש בעולם נקראים CMC-7 ו-E-13B, בגופן E-13B משתמשים בעיקר בארצות הברית, קנדה ובריטניה. באירופה, במזרח הרחוק ובישראל מודפסים הצ'קים בגופן CMC-7. מרבית קוראי ההמחאות יודעים לזהות את שני סוגי הגופנים.

בין השדות של הפס המגנטי מפרידים סימנים מיוחדים שלפיהם אפשר לזהות את סוג השדה שאותו קוראים. לפני כל שדה מופיע סימן זיהוי שמודיע לקורא (ליתר דיוק: לתוכנה המפעילה אותו) מהו השדה שאחריו. 
 
קורא ההמחאות מחובר למחשב באמצעות אחד מהחיבורים הנפוצים: USB, RS-232 או חיבור המקלדת – בהתאם לדגם. פעולת הקורא אורכת בדרך כלל בסביבות שנייה וחצי.

קיימים גם קוראי המחאות המסוגלים גם לצלם את ההמחאה לשם שמירת תמונתה במחשב.

קורא ההמחאות משמש לקליטת פרטי ההמחאה במערכות המידע המטפלות בו:
* בעת קבלת המחאה בבית עסק, נקראים פרטיה באמצעות קורא המחאות המחובר לקופה הרושמת, כחלק מתהליך רישום העסקה. 
* בעת הפקדת ההמחאה בבנק, נקראים פרטיה באמצעות קורא המחאות המחובר למסוף המשמש את פקיד הבנק, כחלק מתהליך רישום ההפקדה. 
* בהפקדה בעמדת שירות עצמי ממוחשבת ההמחאה נסרקת ומצולמת, על מנת להציג אותה ואת פרטיה באישור ההפקדה הנמסר למפקיד.
השימוש בקורא המחאות מבטיח קליטה מהירה ואמינה של הפרטים המזהים של ההמחאה.
קטגוריה:טכנולוגיה בנקאית
קטגוריה:התקני קלט
קטגוריה:המחאות
ליליה מוססדוטיר

**ליליה מוססדוטיר** (באיסלנדית: **Lilja Mósesdóttir**; נולדה ב-11 בנובמבר 1961) היא פוליטיקאית איסלנדית.

ליליה מוססדוטיר למדה באוניברסיטאות, שוודיה שם סיימה תואר ראשון באוניברסיטת לווה Lowa, לאחר מכן המשיכה ללימודי מאסטר באוניברסיטת סאסקס Sussex בברייטון אנגליה  וסיימה את עבודת הדוקטורט שלה באוניברסיטת מנצ'סטר בממלכה המאוחדת.

היא נבחרה בבחירות 2009 מטעם תנועת השמאל הירוק כנציגת מחוז רייקיאויק דרום באלת'ינגי, הפרלמנט האיסלנדי. היא הייתה מבין הפוליטיקאים הבודדים בקואליציה של מפלגת השמאל הירוקה והמפלגה הסוציאל־דמוקרטית האיסלנדית בראשות יוהנה סיגורדרדוטיר שהתנגדו להסכם Icesave, התנגדות אשר עשויה לגרום לפירוק הקואליציה. במרץ 2011 היא הודיעה שלאור חילוקי הדעות היא עוזבת את המפלגה.

מוססדוטיר מכהנת כפרופסורית בבית ספר למנהל עסקים באיסלנד והתמחותה היא שוק העבודה.

## קישורים חיצוניים
* ליליה מוססדוטיר 

קטגוריה:חברי האלת'ינגי
קטגוריה:פוליטיקאיות איסלנדיות
קטגוריה:ילידות 1961
בונאנו פיזאנו

שמאל|ממוזער|250 px| בונאנו פיזאנו, שער סאן ראניירי, הקתדרלה של פיזה
**בּוֹנאנוֹ פּיזאנוֹ** (איטלקית: ** Bonanno Pisano**) היה פסל ואדריכל איטלקי בן המאה ה-12. נולד ונפטר בפיזה.

היה פעיל בשנות השבעים והשמונים של המאה ה-12. בעיקר בפיזה. יצירתו התאפיינה בשילוב של אלמנטים ביזנטיים וקלאסיים רומיים/יווניים.

לפי ג'ורג'ו וזארי, בונאנו פיזאנו היה האדריכל הראשון של המגדל הנטוי של פיזה. אולם חלק מהחוקרים מטילים ספק בכך.

יצירותיו הפיסוליות הידועות העיקריות הן: שערי הברונזה של קתדרלת פיזה (1180; נהרסו בשריפה של 1595), שערי קתדרלת מונריאלה שליד פלרמו בסיציליה (1186), שער סאן ראניירי (San Ranieri) בטרנספט הימני של הקתדרלה של פיזה (אחרי 1186).

ביוגרפיה של בונאנו פיזאנו נכללת בספרו של ג'ורג'ו וזארי "חיי הציירים, הפסלים והאדריכלים הדגולים ביותר".

[ימין|ממוזער|250 px|שערי [קתדרלת מונריאלה שליד פלרמו]]

## קישורים חיצוניים

קטגוריה:קצרמר אדריכלים
קטגוריה:פסלים איטלקים
קטגוריה:אדריכלים איטלקים
קטגוריה:אנשי ימי הביניים
קטגוריה:חיי הציירים, הפסלים והאדריכלים הדגולים ביותר
קטגוריה:אישים שחיו במאה ה-12
מודוס טולנס

**מודוס טוֹלֶנְס** (**Modus tollens**), בלוגיקה, הוא כלל היסק שמאפשר להסיק משני הנתונים הבאים:
#A\to B (כלומר: אם מתקיים A אז מתקיים B).
#\neg B (כלומר: לא מתקיים B).
את המסקנה הבאה:
:*\neg A (כלומר: לא מתקיים A).

במילים פשוטות, אם קיים תנאי מסוים כדי שדבר מה יהיה נכון, וידוע שהדבר שגוי, הרי שהתנאי לא מתקיים (כי אילו היה התנאי מתקיים אזי הדבר היה נכון).

לדוגמה, נניח את שתי ההנחות הבאות:
***[[אם-אז|אם]]** יעקב עורב, **אז** יעקב שחור.
*יעקב אינו שחור.
מכאן נסיק את המסקנה:
*יעקב אינו עורב.

חשוב להדגיש שאף אחד מהמשפטים לא בהכרח נכון, אך במידה שהם נכונים, המסקנה "יעקב אינו עורב" תנבע מהם. הלוגיקה מאפשרת הסקת מסקנות מהנחות יסוד, בלי קשר לנכונותן.

## הוכחה
עיקרון זה מוכח על ידי עקרון הקונטרה פוזיטיב (A\to B\iff\neg B\to\neg A), ומעקרון מודוס פוננס, שקובע שמרגע שקיימת גרירה A\to B, והרישא A אמת, אז גם הסיפא B אמת:

היות שנתון A\to B ועל פי הקונטרה פוזיטיב, מתקיים \neg B\to\neg A, ובתוספת \neg B ועל פי עקרון המודוס פוננס, הסיפא \neg A מתקיימת – כך שעקרון המודוס טולנס מתקיים.

## ראו גם
*מודוס פוננס
*קונטרה פוזיטיב
*כלל היסק
*הוכחה בדרך השלילה

## קישורים חיצוניים
*

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לוגיקה מתמטית
קניון גבעתיים

**קניון גבעתיים** הוא מרכז קניות גדול הממוקם בגבעתיים ברחוב יצחק רבין 53. הקניון נבנה בשנת 2005, ועבר פעמיים בעלות: בתחילה לידי חברת IDB, ובדצמבר 2008 עבר לבעלות קבוצת עזריאלי.

## פעילות
הקניון נבנה על חלק מ"שטח 9", שטח חולי ריק, אשר על חלקו האחר בנוי פארק גבעתיים. שטחו הכולל של הקניון 90,000 מטר רבוע בנוי, מתוכם 22,181 מ"ר המוקדשים למסחר, פנאי ומשרדים. חלק המסחר כולל שלוש קומות ומעליו קומות משרדים.
הקניון נהנה מתאורה טבעית המגיעה מתקרת ה"סקיי לייט" בשטח של 1,400 מ"ר, אשר מוגברת על ידי מערכת מראות מיוחדת.

בקניון 150 חנויות בתמהיל הכולל רשתות ובוטיקים, בתי קפה, מסעדות, שבעה בתי קולנוע מרשת רב חן ומכון כושר מרשת הולמס פלייס, פוקס, The Children's Place , אמריקן איגל, בגיר, רשת קסטרו, רשת גולף, סופר פארם, קרפור, רנואר, רשת מוצרי החשמל א.ל.מ, פוט לוקר ואורבניקה.

בין בתי הקפה והמסעדות ניתן למנות את רשתות בתי הקפה ארומה, New Deli, KFC, ארקפה, רולדין ומקדונלד'ס.

[ממוזער|תוכנית בניית הקניון על גבעת הכורכר באזור "שטח 9" ב[מיני ישראל]]
לרשות הבאים ברכב עומדים כ-1,200 מקומות חניה.

## קישורים חיצוניים

* 

## הערות שוליים

קטגוריה:קניוני עזריאלי
קטגוריה:גבעתיים: מבנים
יאן מיקארדו

**יאן מיקארדו** (באנגלית: **Ian Mikardo**; 9 ביולי 1908 – 6 במאי 1993) היה יהודי-ציוני אנגלי, חבר בית הנבחרים הבריטי מטעם מפלגת הלייבור בין השנים 1945–1959 ופעם נוספת בשנים 1969–1987.

## קורות חיים
נולד בפורטסמות' שבאנגליה להורים יהודים ילידי אוקראינה ופולין. הוריו נישאו באנגליה ועבדו כחייטים בפורטסמות', בה גדל והיה תלמיד מצטיין. משנת 1911 למד, לצד לימודיו הכלליים, גם בבית ספר יהודי. בנעוריו החל לקחת חלק בפעילויות בחוגים פוליטיים ובקרב הקהילה היהודית. כשהיה בן 13, בשנת 1922, נשא לראשונה דברים בכינוס האגודה הציונית של פורטסמות'. בשלהי שנות העשרים הצטרף למפלגת הלייבור ולמפלגת פועלי ציון.

בתום לימודיו עבר להתגורר בסטפני, למד ניהול מדעי ועסק בייעוץ. במהלך מלחמת העולם השנייה עבד כיועץ לייעול העבודה במפעלים לייצור תחמושת וכלי טיס. בתום המלחמה עבר להתגורר ברדינג ונבחר למועמד המחוז מטעם מפלגת הלייבור בבחירות שנערכו בשנת 1945 לבית הנבחרים הבריטי, כשהוא גובר על ג'יימס קלאהן. מטעם מחוז זה כיהן עד 1959, עת הפסיד למועמד מטעם המפלגה השמרנית. בשנת 1969 התמודד במחוז בחירה אחר וחזר לכהן בבית הנבחרים, בו ישב עד פרישתו בשנת 1987.

במפלגת הלייבור היה מיקארדו חבר הוועד הפועל של המפלגה ובשנת 1974 שימש יו"ר הסיעה בבית הנבחרים. מיקארדו נמנה עם חברי האגף השמאלי במפלגה ובשנות החמישים זוהה כביוואניסט.

החל בשנת 1950 ביקר מיקארדו מספר פעמים בישראל, במהלכם קשר קשרים עם נציגי הסתדרות העובדים הכללית. גיסו, משה רוזטי, שימש מזכיר הכנסת.

קטגוריה:ערכים שבהם תבנית בריטניקה אינה מתאימה
קטגוריה:חברי פועלי ציון
קטגוריה:יהודים חברי הפרלמנט של הממלכה המאוחדת
קטגוריה:פוליטיקאים יהודים בריטים
קטגוריה:חברי מפלגת הלייבור (הממלכה המאוחדת)
קטגוריה:בריטים ממוצא יהודי-פולני
קטגוריה:בריטים שנולדו ב-1908
קטגוריה:בריטים שנפטרו ב-1993
האגודה לקידום הלימודים הקלאסיים בישראל

**האגודה לקידום הלימודים הקלאסיים בישראל** (באנגלית: **Israel Society for the Promotion of Classical Studies**) היא עמותה המאגדת בתוכה ישראלים המתעניינים בחקר התרבות היוונית והרומית העתיקה. רוב החברים הם מרצים או סטודנטים, אבל החברות פתוחה לכל המתעניין בתחום.

האגודה הוקמה בשנת 1971 ביוזמתו של בנימין שימרון מאוניברסיטת תל אביב, אשר גייס את תמיכתם של הפרופסורים אלכסנדר פוקס וחיים וירשובסקי מן האוניברסיטה העברית, אשר יוקרתם הגדולה תרמה להצלחת הכנס הראשון. מטרתה המוצהרת של האגודה הייתה ונשארה "לקדם את לימודי השפות והתרבויות הקלאסיות בישראל ולהעמיק את הקשרים בין חוקרים ישראלים וחוקרים מרחבי העולם". 

האגודה עורכת כנס שנתי באחת האוניברסיטאות בארץ בסוף סמסטר ב' של השנה האקדמית. בכנס (שהוא בן יומיים) מתקיימת האספה השנתית של האגודה וניתנות הרצאות של חוקרים מן הארץ ומחו"ל. בכנס מוענק פרס לחיבור מצטיין בנושא קלאסי של תלמיד לתואר ראשון.

הצלחתם של הכנסים הראשונים עודדו את חברי האגודה ליזום בשנת 1974 כתב עת שנתי, בינלאומי, בשם "Scripta Classica Israelica". המאמרים מופיעים באנגלית ובשאר השפות האירופיות. (המאמר הראשון, מאת פרופ' יוחנן גלוקר, הופיע בלטינית.) הסקריפטה מפרסמת מאמרים מכל תחומי הלימודים הקלאסיים, עם דגש מיוחד על ארץ ישראל והעם היהודי באותה תקופה ושואפת לספק במה לחוקרים צעירים. בין מדוריה מופיעות רשימות של תרגומים ופרסומים בעברית בלימודים הקלאסיים, של עבודות דוקטור בהכנה באוניברסיטאות השונות שבארץ, וכן תוכנית הכנס של השנה הקודמת.

## נשיאי האגודה לדורותיה
* אברהם וסרשטיין  
* אלכסנדר פוקס  
* שלום פרלמן  
* בנימין שימרון  
* דוד סולברג
* עקיבא גלבוע  
* משה עמית
* רנון קצוף
* בנימין איזק
* יוחנן גלוקר
* יוסף גייגר
* ישראל שצמן
* דורון מנדלס
* אפרים דוד
* חנה כותן
* מרגלית פינקלברג
* יונתן פרייס
* יוליה אוסטינובה

## חברי כבוד של האגודה
* גב' ליזה אולמן
* פרופ' פרנק וולבנק 
* פרופ' רעננה מרידור
* פרופ' דוד סולברג
* פרופ' משה עמית
* פרופ' שלום פרלמן 
* פרופ' בנימין שימרון 
* פרופ' נתן שפיגל

## קישורים חיצוניים
* 
* 

קטגוריה:ישראל: עמותות
אריה אגמון

**אריה אגמון** (30 ביוני 1938 - פברואר 2004) היה צייר, במאי קולנוע, מפיק טלוויזיה ומרצה ישראלי.

## ביוגרפיה

אריה אגמון למד ציור במכון אבני. לאחר מכן למד אמנות בפריז, והמשיך ללימודי תואר שני ודוקטורט בקולנוע בסורבון שבפריז. משנת 1969 הופיעו ציוריו בתערוכות בפריז, אנגליה ובישראל.

עסק במחקר על ההיסטוריה של הקולנוע הישראלי. שימש משנות ה-70 כמרצה לאמנות ולקולנוע באוניברסיטת תל אביב, אוניברסיטת חיפה, סמינרים ומכללות .

משנת 1976 עבד אגמון כבמאי ומפיק בטלוויזיה החינוכית. יצר עשרות סרטים תיעודיים, תוכניות טלוויזיה וכתבות.

## מבחר מהסרטים והתוכניות שביים
* 1970 - אמנות וארכיטקטורה בארץ. סרט תעודי בסיוע משרד התרבות הצרפתי.
* 1971 - שיטות חינוך חדשות באוניברסיטת Vincennes. סרט תעודי מוזמן ומופק על ידי חברת AFI, ששודר בערוץ השני בטלוויזיה הצרפתית.
* 1973 - סרט תעודי על הסלון האווירי ב-Le Bourget בהפקת התעשייה האווירית הישראלית.
* 1970-1975 - במאי וכתב בתוכנית "שקט, משדרים", בטלוויזיה הכללית.
* עבודות לילה
* שיטות אמנות ההדפס
* הכושים העבריים מדימונה.
* "בן-גוריון והעלייה ההמונית" - הסרט מנתח את השפעתו של האיש על זירוז העלייה בראשית המדינה.
* "שאלוניקי-אושוויץ" - סרט שהופק בעקבות נסיעת ליווי עם ניצולים מקרב יהודי שאלוניקי בביקורם במחנות אושוויץ-בירקנאו.
* התוכנית "במעגל פתוח" - קריית החינוך עזתה
* "החינוך המיני בבית הספר"
* "החופש הגדול"
* סרבני הגיוס
* "מושגי יסוד ביהדות", סדרה דראמאטית וגם תעודית בנושאים שונים, בין היתר: מצוות בין אדם לחברו ובין אדם למקום.
* הפיק במשך תקופה מסוימת את התוכנית "ערב חדש".

## מחקרים ופרסומים
* "מסרים סמויים וגלויים בסרטי קלנוע http://www.aryeh.org.il/old/mesarim.rtf
* "הקולנוע הציוני והסרט הישראלי", ירחון "מושג" מס' 6, 1976, הוצאת האגודה לקידום אומנות לעם.
* "Quand le cinema s'en va en guerre","Sillages" #6.
* "Richochets et Avanti Popolo", "Approches" #6.
* "Propos sur le cinema Israelien".

## תערוכות ציורים
* 1969 - גלריה של האקדמיה Beaux Arts פאריס
* 1970 - סלון האמנים הצרפתיים Artiste Francais
* 1970 - תערוכה קבוצתית, גלריה L'Oeil Ecoute פאריס
* 1971 - Salon Des Independants פאריס
* 1972 - ביאנאלה להדפס אמנותי Bradford (3rd International Print Biennale), בריטניה
* 1972 - סלון החורף (Salon d'Hiver), פאריס
* 1973 - תערוכת יחיד בגלריה "אנג'ל", ירושלים
* 1975 - תערוכת יחיד במרכז התרבות היהודית, פאריס
* 1995 - תערוכת יחיד בגלריה "אפרת", תל אביב.

## קישורים חיצוניים

* אתר לזכרו של אריה אגמון
* אריה אגמון, מסרים סמויים וגלויים בסרטי קולנוע
* ביוגרפיה של אריה אגמון ב-e-motion - אמנות אינדיבידואלית

קטגוריה:במאי טלוויזיה ישראלים
קטגוריה:מפיקי טלוויזיה ישראלים
קטגוריה:ציירים ישראלים
קטגוריה:בוגרי מכון אבני
קטגוריה:בעלי תואר דוקטור מאוניברסיטת פריז
קטגוריה:הטלוויזיה החינוכית הישראלית - אישים
קטגוריה:ישראלים שנולדו ב-1938
קטגוריה:ישראלים שנפטרו ב-2004
מנזר מאר אליאס

שמאל|ממוזער|250px|מנזר מאר אליאס
שמאל|ממוזער|270px|כניסה למנזר
**מנזר מאר אליאס (מנזר אליהו הקדוש)** הוא מנזר יווני-אורתודוקסי בירושלים. המנזר שוכן בין קיבוץ רמת רחל לשכונת גילה, על דרך חברון (כביש 60), מערבית לגבעת הארבעה ודרומית-מזרחית לגבעת המטוס.
## היסטוריה
המנזר הוקם בתקופה הביזנטית, בין השאר, כתחנת דרכים על הדרך מירושלים לבית לחם וחברון. הוא נהרס בפלישה הפרסית ב-614, שוקם ונהרס שוב ברעידת אדמה במאה ה-12 והוקם שוב בשנת 1160. שיקום נוסף נעשה בתקופה הצלבנית וכמו כן, הוא שופץ בתחילת המאה התשע עשרה.

בשנת 1345 נקבר במקום הבישוף של ירושלים, אליאס. לאחר מותו החלו תושבי בית לחם ובית ג'אלא לעלות לרגל לקברו מדי שנה. עם הזמן התפתחה מסורת הגורסת שכאן חנה אליהו הנביא בבורחו מפני איזבל. בעבר היו מראים ליד המנזר סלע ועליו שקע בדמות אדם, ונטען שהסלע קיבל את צורת גופו של אליהו כדי שיוכל לנוח בנוחות על גביו.

ב-1823 הותקף נשיא המנזר והוכה קשות, ככל הנראה משום שהתוקפים סברו כי יוכל לגלות להם את מקומו של מטמון חבוי.

במלחמת העצמאות ב-1948 הגיעו המצרים, בפלישתם אל הארץ, גם אל מנזר מאר אליאס, ובסביבתו התחוללו קרבות בין המצרים והישראלים שהתבצרו ברמת רחל הקרובה. המצרים ניסו להשתלט על הכביש הסמוך ולהתקדם בו אל תוך ירושלים, אולם הכוחות הישראלים עצרו אותם. לאחר שביתת הנשק פינו המצרים את האזור, והוא עבר לידי הירדנים. הללו התבצרו על הגבעות הסמוכות, מול מוצבי ישראל. בחצר המנזר ולרוחב הכביש הציבו הירדנים גושי בטון נגד טנקים.

צה"ל כבש את המנזר מידי הירדנים בצהרי 7 ביוני 1967. המנזר נכבש על ידי פלוגה ג' מגדוד 62 (7) של חטיבת ירושלים (בפיקוד המ"פ ציון ארסלן, וסגנו רפי מיארה), לאחר הפעלת סיוע מהרכס הצפון-מזרחי נגד המנזר ונגד המחנה הירדני שהיה לידו. הפלוגה השתתפה קודם לכן בהגנה על רמת רחל. גג המנזר שימש כעמדה של הלגיון הירדני ממנו נורתה אש נגד מטוסים. מנקודה זו הופל מטוס של חיל האוויר מדגם פוגה מגיסטר, ומכאן שם הגבעה הסמוכה, גבעת המטוס.

פעם בשנה, ב-19 ביולי לפי הלוח היוליאני, נערכת במקום חגיגה גדולה של אנשי הקהילה היוונית-אורתודוקסית מהסביבה לרגל יום עלייתו השמיימה של אליהו הנביא.

בחזית מנזר מאר אליאס מוצב ספסל אבן לזכרו של הצייר ויליאם הולמן האנט, אשר נהג לשבת מול המנזר ולצייר.

## גלריה

The Mar-Elias monastery. Elijah being assumed into heaven in a chariot of fire.jpg|
The Mar-Elias monastery. The iconostasis.jpg|
The Mar-Elias monastery. The painting of the dome - Jesus Christ the Pantocrator.jpg|
The Mar-Elias monastery. The painting of the western wall.jpg|
MarEliasMonasteryFeb162022 04.jpg
MarEliasMonasteryFeb162022 05.jpg
GivatHaArbaaFeb162022 02.jpg


## לקריאה נוספת
* דנצ'ו ארנון: **יום יום חג**, עמ' 110, הוצאת כנרת, 2004

## קישורים חיצוניים

## הערות שוליים

קטגוריה:מזרח ירושלים: כנסיות ומנזרים
קטגוריה:דרך חברון
קטגוריה:אתרי מורשת במחוז ירושלים
קטגוריה:כביש 60: מבנים
מי קולחין

**מי קולחים** הם מי שפכים (ביוב, פסולת תעשייתית וכו') אשר עברו תהליכי טיהור וסינון על מנת לבצע בהם שימוש חוזר. המים מוזרמים באמצעות צינורות ממערכת הביוב לנקודות הטיפול השונות.

## טיהור שפכים

מפעלי טיהור עורכים בשפכים תהליכי סינון, שיקוע ופירוק שונים, אשר מעלים את איכות המים בהם בעשרות מונים.

## שימושים במי קולחין
השימוש העיקרי של מי קולחין הוא בענף החקלאות, בו לא נדרשים מים באיכות המקסימלית. "מי קולחין להשקיה", כלומר מי שפכים שטוהרו תחת פיקוח, משמשים להשקיית גידולים חקלאיים, ביניהם המיועדים למאכל אדם.

מלבד זאת, שימוש במי קולחין תורם לניצול יעיל של מים, המשמעותי למקומות הדלים במקורות מים. מכיוון שמים אלה מכילים חומרים שונים המסייעים להשבחת הקרקע, נחסך הצורך באמצעי דישון.

## הערות שוליים

קטגוריה:טיהור מים
חניכיים

שמאל|ממוזער|250px
שמאל|ממוזער|250px|תרשים המראה את מיקום החניכיים ביחס לחלקי השן הפנימיים
**חניכיים** הן הרקמות הרכות סביב השיניים. החניכיים תוחמות את השיניים ומונעות חיכוך בין המזון המוכנס לפה לבין השיניים. רקמת החניכיים מורכבת מהעצם המכתשית (העצם האלוואולרית, alveolar bone) בלסת, הנושאת את השיניים, ומרירית החניכיים, שהיא הרקמה הרכה המצפה את העצם. לחניכיים בריאות צבע ורוד. לחלק מבני האדם ישנו קרום ברקמת החניכיים בלסת העליונה המתחבר ללחי הפנימית, הידוע כלחי קשורה (באנגלית: Buccal Tie).

## בריאות החניכיים
ברפואת השיניים קיים תחום עיסוק ברפואת חניכיים הנקרא **פריודונטיה**. תחום זה עוסק בכל הקשור לחניכיים - הרקמה הרכה והעצם האוחזת בשן. כמו כן עוסק תחום זה בשמירה על היגיינת הפה הבסיסית ובתחזוקת הרקמות. רוב מחלות החניכיים נגרמות על ידי חיידקים, אולם נסיגת חניכיים, המלווה בחשיפת שורש השן, עלולה להיגרם גם על ידי גורמים אחרים, כמו גירוי מכני כרוני, למשל בשל צחצוח שיניים אגרסיבי ופירסינג בלשון או בשפה, או טיפול אורתודונטי (יישור שיניים).

קיימות מחלות שאינן קשורות בהכרח לחניכיים אך פוגעות גם בהן, כדוגמת מחלת תרומבאסתניה על-שם גלנצמן (הגורמת בין היתר לדימומים בחניכיים).

### דלקת חניכיים

דלקת חניכיים הוא מצב דלקתי של רקמת החניכיים בחלל הפה. ישנם מספר סוגים של מצבי דלקת ברקמת החניכיים. מקובל, שכאשר ישנו מצב דלקתי המוגבל לרקמה הרכה הוא מכונה דלקת (רירית) חניכיים, בעוד מצב המערב את הרקמה הקשה (העצם האלוואולרית) מכונה מחלת חניכיים.
קיימת מחלוקת מסוימת באשר לתרומתן הכוללת של דלקות חניכיים כגורם לבאשת הפה. בעוד שחיידקים הגדלים באזורים תת-חניכיים (רובד חיידקים) הם בעלי ריח רע כאשר מסירים אותם, מספר מחקרים הציגו היעדר קשר סטטיסטי בין באשת הפה לבין משתנים המראים על קיום דלקת חניכיים או מחלת חניכיים.

## ראו גם
* חיוך חושף חניכיים

## קישורים חיצוניים

* 

## הערות שוליים

קטגוריה:מערכת העיכול
קטגוריה:פה
הידרוספירה

ממוזער|שמאל|250px|תרשים של צורות הביוספירה. ההידרוסיפירה מצוינת בכחול
**הידרוספירה** (**Hydrosphere**) היא מונח בגאוגרפיה פיזית המתאר את כלל המים בכוכב לכת. 

## ההידרוספירה של כדור הארץ
המסה הכוללת של ההידרוספירה בכדור הארץ היא 1.4 × 1018 טון שהם כ-0.023% מהמסה הכללית של כדור הארץ. הרוב המוחלט, כ-97% מההידרוספירה, הם האוקיינוסים. שאר המים המרכיבים את ההידרוספרה נמצאים בתוך הם לרוב אורגניזמים, אגמים, נחלים וכיוצא בזה. תחום הימצאות ההידרוספירה בכדור הארץ משתרע על פני שכבה דקה יחסית מנפח הכדור - מ-8 ק"מ גובה עד ל-11 ק"מ עומק מתחת לאדמה.

ההידרוספירה מקיימת קשרים עם ספרות אחרות הליתוספירה, האטמוספירה והביוספירה. הדבר מתקיים דרך מחזורי חומרים כמו מחזור המים, מחזור הפחמן, מחזור הזרחן, מחזור החנקן, מחזור החמצן ועוד יסודות ותרכובות.  

שינויים בביוספרה או בחלק ממחזורי החומרים עשויים לשנות את הרכב ההידרוספירה. דוגמה חשובה לכך היא אסון החמצן שהתרחש לפני מיליארדי שנים, שבו התפתחות של חיידקים מסוג אצות כחוליות הורידה את ריכוז הפחמן הדו-חמצני באטמוספירה והעלתה את ריכוז החמצן באטמוספירה, בקרקע ובמים. דבר זה גרם להכחדה המונית של רוב היצורים אל-אווירניים, ולשינוי סביבתי קיצוני שהוביל לתנאים שמאפשרים התפתחות של יצורים אווירניים כולל בעלי חיים וצמחים. 

דוגמאות נוספות לשינויים בהידרוספירה הם שינויים בריכוז הפחמן הדו-חמצני עקב שינויים במחזור הפחמן. בעבר הרחוק שינויים כאלה בעקבות אירועים געשיים או שינויים אקולוגיים גרמו לשינוים גם בריכוז הפחמן הדו-חמצני במים. עליית ריכוז הפחמן הדו-חמצני במים גוררת לאוקיינוסים ולימים להפוך חומציים יותר. בימינו, בעקבות פליטת פחמן דו-חמצני על ידי האדם, נגרמת במקביל לשינוי אקלים והגברת אפקט החממה גם החמצת אוקיינוסים, דבר שעלול לגרור הכחדת מינים ושינוי אקולוגי נרחב באוקיינוסים. התחממות עולמית גורמת לא רק להתחממות השכבות הנמוכות של האטמוספירה אלה גם להתחממות של האוקיינסים עצמם. למעשה רוב החום שנגרם עקב הגברת אפקט החממה נקלט באוקיינוסים, בגלל קיבול חום גבוה יותר של מים. שינו הטמפרטורה של האוקיינוסים גורר שינויים נוספים - הן בהשפעה ישירה על נישות אקולוגיות של יצורים חיים ימייים והן בהרכב הכימי של האוקיינוסים. היבט נוסף של שינוי אקלים והשפעתם היא המסת קרחונים, דבר שמשנה את ריכוז המלח. התחממות עולמית עלולה גם לגרום להפשרה של ביצות כבול קפואות המכילות כמות גדולה של מתאן דבר שעלול לגרור הפתעה אקלימית - התחממות מהירה. דוגמה חשובה נוספת לקשרים בין הספרות היא תופעת אל ניניו שבה חום מהאוקיינוס זורם אל האטמוספירה וגורם לשיאי חום. 

דוגמאות נוספות להשפעות של האדם על הההידרוספירה נובעות מסוגים שונים של זיהום מים וזיהום קרקע - דוגמה חשובה לכך היא הזרמת כמויות גדולות של זרחן ואשלגן וחנקן לאוקיינוסים עקב שימוש נרחב שיש בהם לשם דישון כימי של שדות במסגרת חקלאות תעשייתית. היבטים אחרים נוגעים לזיהום כימי תעשייתי עקב חומרים שונים כולל שמנים, מתכות כבדות מיקרופלסטיק ועוד.

## הידרוספרות בכוכבי לכת אחרים
מדענים וחוקרים סבורים כי הידרוספירה עבה קיימת מסביב לירח אירופה שמסביב לכוכב הלכת צדק. השכבה החיצונית של הידרוספירה זו מורכבת כמעט לגמרי מקרח, אבל קיימים מודלים שלפיהם קיים גם אוקיינוס שלם בעומק 100 ק"מ מתחת לקרח. לפי הטענה, האוקיינוס הזה נמצא במצב נוזלי בגלל כוחות גאות ושפל הפועלים על הירח במסלולו. נפח ההידרוספירה של הירח אירופה הוא פי 2.3 מזה של כדור הארץ.

## ראו גם
*ליתוספירה
*אוקיינוס

## קישורים חיצוניים

* 

קטגוריה:הידרולוגיה
קטגוריה:מים
מכבי תל אביב (כדורסל נשים)

**מכבי תל אביב** היא קבוצת כדורסל נשים ישראלית המשחקת בליגה ארצית מרכז, הקבוצה נוסדה בשנת 1957, והתמודדה בעבר בליגת העל בכדורסל נשים והתפרקה לאחר עונת 2002/03. הקבוצה זכתה 11 פעמים באליפות, ו-12 פעמים בגביע המדינה. ו-5 פעמים סגנית מחזיקת הגביע. הקבוצה הוקמה מחדש בקיץ 2023.

## היסטוריה
התואר האחרון שבו זכתה הקבוצה היה הדאבל (אליפות וגביע) מעונת 1975/1976

המעמד הגבוה האחרון שהגיעה אליו הקבוצה היה גמר גביע המדינה ב-4 באפריל 1990, בו הפסידה לקבוצת בני יהודה (65-64), מסל ניצחון של אלומה גורן 2 שניות לסיום.

בסיום עונת 1992/93 ירדה הקבוצה לראשונה מאז הקמתה, לאחר 35 שנים, מהליגה הלאומית (הליגה הראשונה אז) לליגה הארצית. מאז הקבוצה איבדה את הדומיננטיות שלה והתנדנדה בין הליגה הראשונה לשנייה.

## תארים
***[[ליגת העל בכדורסל נשים|אליפות המדינה]] (11):**
1957/1958, 1958/1959, 1963/1964, 1964/1965, 1965/1966, 1966/1967, 1967/1968, 1970/1971, 1971/1972, 1972/1973, 1975/1976
***[[גביע המדינה בכדורסל לנשים|גביע המדינה]] (12) (שיא)**:
1958/1959, 1961/1962, 1962/1963, 1963/1964, 1964/1965, 1965/1966, 1968/1969, 1970/1971, 1971/1972, 1973/1974, 1974/1975, 1975/1976

## שחקניות עבר בולטות

## הערות שוליים

תל אביב
קטגוריה:קבוצות כדורסל נשים ישראליות
תל אביב (כדורסל נשים)
כדורסל נשים
תל אביב, כדורסל נשים
דגל נווארה

**דגל נווארה** (ספרדית: **Bandera de Navarra**) הוא דגלה של הקהילה האוטונומית הספרדית נווארה. עיצובו של הדגל הוא דגל אדום המוטען בסמל הקהילה - מגן אדום עם קשר של שרשראות זהב המציג דוגמת רשת של צלב ישר, ואכלסוני עם אבן ברקת במכרז, המוכתר בכתר מלכותי המסמל את הממלכה העתיקה של נווארה. 

הדגל הוכר כדגל הקהילה ב-10 באוגוסט 1982 תחת סעיף 7.2 של החוק לשיפור המשטר של נווארה וצוין כי 

האזכור הראשון של הצבע האדום בו צבועים רקעו של הדגל ושטחו של המגן הוא בצבעי הכומתות האדומות של חייליו של שארל השני, מלך נווארה אשר לחמו כנגד צרפת במאה ה-14. בנוסף, מסר לואיס קוראה, הכרוניקן של דוכס אלבה, דיווח כי בעת כיבושה של נווארה בשנת 1512 .

## קישורים חיצוניים

* 
* '''הסמלים''' - סמל, דגל והמנון - אתר ממשלת נווארה 
* הבוליטן של נווארה - סמלי נווארה (4 באפריל 2003) 

קטגוריה:נווארה
נווארה
ג'ימי קונורס

**ג'יימס סקוט "ג'ימי" קונורס** (באנגלית: **James Scott "Jimmy" Connors**; נולד ב-2 בספטמבר 1952, באילינוי, ידוע גם בשם **"ג'ימבו"**) הוא טניסאי עבר אמריקאי. נחשב לאחד הטניסאים הגדולים בכל הזמנים. זכה ב-109 טורנירים, שיא זכיות בכל הזמנים של טניסאים גברים.

## קריירה
קונורס החזיק במקום הראשון בעולם במשך 160 שבועות רצופים, מ-29 ביולי 1974 ועד 29 באוגוסט 1977 (שני בכל הזמנים אחרי רוג'ר פדרר). הוא דורג ראשון עוד 8 פעמים בקריירה (268 שבועות בסך הכל), זכה ב-8 טורנירי גראנד סלאם ליחידים ו-2 לזוגות.

אף על פי שקונורס מעולם לא ניצח באליפות צרפת הפתוחה, הניצחון שלו ב-1976 באליפות ארצות הברית הפתוחה היה בתקופה הקצרה (1975-1977) שהתחרות נערכה על מגרשי חמר, ולכן קונורס הוא אחד מבין שבעה גברים שזכו בטורניר גראנד סלאם ליחידים על מגרש דשא, מגרש קשה ומגרש חימר (ששת האחרים הם - אנדרה אגאסי, מאטס וילנדר, רוג'ר פדרר, רפאל נדאל, נובאק ג'וקוביץ' וקרלוס אלקרז).
קונורס נודע כיריבו המושבע של ג'ון מקנרו.

#### יחידים

## קריירת אימון
היה המאמן של אנדי רודיק. ביולי-2013 מונה למאמנה של מריה שראפובה, וכעבור כחודש פוטר.

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:טניסאים אמריקאים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:אילינוי: ספורטאים
קטגוריה:אמריקאים שנולדו ב-1952
קטגוריה:טניסאים שמאליים
ברית יצחק

**ברית יצחק** הוא טקס הנהוג בלילה קודם ברית מילה בקרב חלק קהילות עדות המזרח, בעיראק נקרא הטקס גם **ליל הזוהר** או **עקד אל-יאס** (קשירת ההדסים) ואצל קהילות אירופה נקרא וואכנאכט. 

מנהג זה נערך ערב לפני הברית, מפני חשש סכנה מיסטי לילד, ולכך נעזרים בסגולה זו להגנה על הילד.

## מקור
מנהג זה מבוסס על פי ספר הזהר שמסופר שם: שרבי אבא ובנו ר' יעקב הזדמנו לאכסניה אחת ובעל הפונדק ביקש מהם להישאר למחר לברית. באותו לילה כינס בעל האכסניה את אוהביו ועסקו בדבקות בתורה ואף אחד לא ישן כל הלילה.

לדעת הרב יחזקאל לנדא יש מקור למנהג זה גם מהתלמוד, וכן למנהג הדלקת הנרות בלילה זה, יש מקור מהתלמוד.

## הטקס
לילה לפני ברית המילה מגיעים לבית התינוק הנולד קרובי משפחה וידידים. הטקס נערך במניין גברים הקוראים הלכות, מדרשים, פרקי קבלה וסיפורים הקשורים בברית מילה של האבות מתוך ספר הזוהר. אבי או סב הנימול קוראים את ההלכות והסיפורים הקשורים לחובת האב למול את בנו. הקריאה נעשית בדרך כלל מתוך ספר הנקרא "ברית יצחק".

לאחר מכן מוגשים מיני מאכל הכוללים את כל הברכות חוץ מברכת המוציא, שרים ומנגנים.

## ליל עקד אליאס
יהודי עיראק נהגו לערוך טקס בבית היולדת בשם ליל עקד אליאס -קשירת ההדסים, נוהגים לשאול מבית הכנסת כיסא המיוחד לאליהו הנביא עטוף בכיסוי קטיפה, עליו מניחים חומש וספר הזוהר, בארבע פינותיו קושרים ענפי הדס ומקשטים אותו גם ברימוני ספר התורה, בפרחים ובמיוחד בצמח הפיגם. כיסא זה ישמש למחרת בברית המילה, במהלך החגיגה מחלקים רחת לוקום וכעכים לקול צהלולים.

## וואכנאכט
בקרב קהילות האשכנזים נוהגים לקיים מנהג דומה בשם "וואכנאכט" ("ליל השמירה" ביידיש), בו מתאספים המוהל, אבי הנימול וחברים, וקוראים תהילים ותפילות. כחלק מהמנהג מכונסים ילדים וטף סמוך למיטת התינוק וקוראים פרק ראשון של קריאת שמע ואת פסוקי "המלאך הגואל" ו"אדון עולם" להגנת התינוק בזכות תפילת תינוקות של בית רבן.

## לקריאה נוספת

* מנהג קרישמע ליינען - קריאת שמע שבלילה לפני הברית - מקורו ומשמעותו. באתר מנהגי הברית.

## ראו גם
* שלום זכר

## הערות שוליים

קטגוריה:מנהגים יהודיים
קטגוריה:יהדות ארצות האסלאם
קטגוריה:אירועים משפחתיים
קטגוריה:טקסי מעבר
קיטאי-גורוד

[שמאל|ממוזער|250px|[שער התחייה המוביל לכיכר האדומה - השערים היחידים של חומת קיטאי-גורוד ששרדו עד ימינו.]]
[שמאל|ממוזער|250px|מבט על שערי אליהו הקדוש בחומת קיטאי-גורוד ב[המאה ה-19|מאה ה-19.]]
[שמאל|ממוזער|250px|שרידי חומת קיטאי-גורוד ב[זאריאדיה.]]
**קיטאי-גורוד** (ברוסית: **Китай-город**) היא שכונה במרכז מוסקבה בירת רוסיה. 

שכונה זו, שהייתה מוקפת חומה מאז ימי הביניים, ממוקמת בסמוך לקרמלין. בין הקרמלין לבין השכונה מפרידה הכיכר האדומה.

מקור שם השכונה אינו ברור. המילה "גורוד" משמעה ברוסית "עיר", והמילה "קיטאי" משמעה "סין". יחד עם זאת המלומדים מסכימים כי אין כל קשר בין שם השכונה לסין, או לאוכלוסייה סינית.

ישנן סברות שונות בדבר מקור השם. לפי אחת הסברות מקורו במילה "קיטה" שמשמעה "צמה", או "מקלעת" ומשמעות השם "עיר מקלעות קש" - בהתייחס למבני העץ שהיו בה והיו בנויים מקלעות של ענפים.

## חומות השכונה
חומות השכונה הוקמו בין השנים 1536–1539 על פי תוכניות של האדריכל האיטלקי הידוע כיום בשמו הרוסי פטרוק מאלי. החומה כללה 13 מגדלי שמירה ושישה שערים. עובי החומות וגובהן היה שישה מטרים.

אחרוני המגדלים נהרסו בשנות ה-30 של המאה ה-20, אולם מספר חלקים מהחומה נותרו עד ימינו. מקטע חומה מצוי בזאריאדיה, ומקטע אחר ביציאה מתחנת אוחוטני ריאד של הרכבת התחתית של מוסקבה, מאחורי מלון מטרופול.

לאחר נפילת ברית המועצות החלה עיריית מוסקבה בשיקום החומה, ומספר מקטעים נבנו מחדש מאז שנת 1995.

## גבולות הרובע
הרובע מוקף שרשרת של הכיכרות המרכזיים של מוסקבה ובהם הכיכר האדומה, כיכר התיאטרון (בחזית תיאטרון בולשוי), כיכר לוביאנקה (בחזית הלוביאנקה) וכיכר סלאביאנסקאיה.

## אדריכלות ייחודית
[שמאל|ממוזער|כנסית ניקולאי הקדוש שנבנתה בין השנים 1680-89. הכנסייה נהרסה בשנת [1933.]]
קיטאי-גורוד היוותה את מרכז העסקים הראשי של מוסקבה מאז ימי הביניים. הרחובות העיקריים של הרובע - וארווארקה, איליינקה וניקולסקאיה היו רחובות חנויות, ומחסנים, וגם כיום מהווים אזורים מסחריים. את הרובע עיטרו שתי כנסיות - ניקולאי הקדוש )(שנחנכה בשנת 1653) וניקולאי הגדול (נכחנה בשנת 1689, נהרסה בשנת 1933).

ברחוב ניקולסקאיה הייתה ממוקמת האוניברסיטה הראשונה של מוסקבה - האקדמיה היוונית לטינית הסלאבית, מאז שנות ה-60 של המאה ה-17.

בשנות ה-90 של המאה ה-19 פותחו אזורי הרובע. מבנים רבים נהרסו ובמקומם נבנו מבני עסקים ומרכזים מסחריים. בשטח נרחב הסמוך לרובע הוקם בשנת 1907 מלון מטרופול - בסגנון האר נובו. בין השנים 1910–1912 נבנו מבני המשרדים ששימשו עד שנת 2012 את בית המשפט לחוקה של רוסיה.

שכונה שלמה של קיטאי-גורוד, שנקראה זאריאדיה נהרסה בשנות ה-30 וה-40 (למעט מבנים היסטוריים) במטרה לאפשר בניית בנייני משרדים ומסחר מודרניים.

ברובע נמצה רחוב קצר טרטיאקובסקי פרויזד שמרכז חנויות יוקרה.

## ראו גם
* תחנת המטרו קיטאי-גורוד 
* תחנת המטרו פלושאד רבוליוציי 

## קישורים חיצוניים

* 

קטגוריה:מוסקבה: גאוגרפיה
קטגוריה:מוסקבה: אטרקציות תיירותיות
קטגוריה:מוסקבה: חלוקה מנהלית
מחשב זומבי

[שמאל|300px|ממוזער|איור המתאר את תהליך שליחת [דואר זבל: (1) אתר האינטרנט של מפיץ הספאם (2) ספאמר (3) תוכנה להפצת ספאם (4) מחשבים נגועים בוירוס (5) תולעת מחשב או סוס טרויאני (6) שרת דואר אלקטרוני (7) משתמש (8) תנועה ברשת (טראפיק)]]
**מחשב זומבי** (או בקיצור **זומבי**) הוא מחשב המחובר לאינטרנט ונפרץ על ידי האקר, וירוס, תולעת מחשב או סוס טרויאני. בדרך כלל המחשב נפרץ כחלק מפעילות רחבת היקף היוצרת רשת בוטים (באנגלית: Botnet), המשמשת בבוא העת ככלי להוצאת התקפות רחבות היקף אל הפועל בהנחיה מרחוק של ההאקר השולט בה.

רוב בעלי המחשבים הזומבים אינם מודעים לכך שהמחשב שלהם נמצא בשליטה של גורם נוסף, ובשל חוסר המודעות הזה המחשבים מכונים "זומבים". 

## שימושים
זומבים היו בשימוש נרחב בקרב מפיצי דואר זבל אלקטרוני. בשנת 2005 מוערך כי בין 50 ל-80 אחוזים מדואר הזבל בעולם נשלח על ידי מחשבים אלו. הסיבה העיקרית לשימוש במחשבי זומבי היא היכולת למנוע זיהוי, לעקוף סינון ברמת הספקית וכמובן - לחסוך רוחב פס למפיץ עצמו ואת העלות הכרוכה בכך. 

זומבים גם משמשים פעמים רבות כחלק ממערך התקפת מניעת שירות מבוזרת. בהתקפות מסוג זה המפעיל של הרשת משתמש בזומבים כדי להוציא לפועל התקפה הדורשת משאבים רבים, בדרך כלל משאבי רוחב פס. התקפות לדוגמה הן הצפת SYN, התקפת פינג וכיוצא בזה.

## קישורים חיצוניים

* 

קטגוריה:אבטחת מחשבים
קטגוריה:התקפות מניעת שירות